150 ስደተኞች ከሜክሲኮ ወደ አሜሪካ እንዳይገቡ መታገዳቸው ተነገረ
በሜክሲኮና አሜሪካ ድንበር አካባቢ 150 ስደተኛ ተጓዦች ወደ አሜሪካ እንይገቡ መከልከላቸውን የአሜሪካ የድንበር ጉዳይ ባለስልጣናት አስታውቀዋል፡፡ከሆንዱራስ፤ጓቲማላና ከኤልሳቫዶር የተሰበሰቡት እነዚህ ስደተኞች ወደ አሜሪካ እንዲገቡ ይፈቀድላቸው አይፈቀድላችው የሚለው ውሳኔ ያልታወቀ ሲሆን ፕሬዝዳንት ዶናልድ ትራምፕ በስደተኞች ዙርያ ባለቸው ፅንፍ የወጣ አቋም ለአሜሪካ ደህንነት አስጊ መሆናቸውን በተደጋጋሚ ሲያነሱ መቆየታቸው ይታወሳል፡፤በቲውተር ገፃቸውም ይህንኑ አቋማቸውን ሲያስተጋቡ ቆይተዋል፡፡በፕሬዚዳንታዊ የምርጫ ቅስቀሳቸው ወቅት የሜክሲኮን ድንበር ለመዝጋት ብሎም በግንብ ለማጠር የገቡት ቃል እውን እስኪሆን ድረስ ጥበቃው እንዲጠናከር ትዕዛዝ አስተላልፈዋል፡፡ቢቢሲ ያነጋገራቸው ስደተኞች ወደ አሜሪካ ለመግባት እስካሁን ድረስ በድንበር ባለስልጣናት በኩል የተደረገላቸው ድጋፍ አለመኖሩን አመልክተዋል ፡፡ከሰደተኞቹ መካከል አሌክስ ሜንሲን የተባለው ግለሰብ እንዳሰረዳውም 50 ስደተኞች ከአሜሪካ በኩል መስተናገድ በሚችሉበት ድንበር ላይ ሲገኙ ቀሪዎቹ 100 ያህሉ ደግሞ ከሜክሲኮ ተነስተው ድንበር በማቋረጥ ሂደት ላይ ናቸው ብሏል፡፡የአሜሪካ ድንበር ኮሚሽነር ኬቨን ማክሊናን ከሳንቲያጎ ማቆያ የመቀበል አቅማቸው መሙላቱን አንስተው በሜክሲኮ በኩልም ስተደኞቹን ለመርዳት ጥረት ሊደረግ እንደሚገባ አሳስበዋል፡፡ስደተኞቹ ወደ አሜሪካ ለመግባት 3ሺ 200 ኪሎ ሜትር ርቀት በአውቶብስ፤ በባቡርና በእግር ድንበር ያቋረጡ ሲሆን ከተነሱበት ሀገር የመንግስት በደል እንደተፈፀመባቸው ምክንያት ያቀርባሉ፡፡በስደቱ በርካታ ቁጥር ያላቸው ህፃናት ችግር እየደረሰባቸው የሚገኝ ሲሆን ሴቶችም ይገኙበታል ነው የተባለው፡፡/ቢቢሲ/